
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 296 

11 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από τους 
σεισμούς της 7ης Αυγούστου 2013 και 6ης Φεβρου¬ 
άριου 2014 σε περιοχές των Περιφερειακών Ενοτή¬ 
των Φθιώτιδας, Φωκίδας και Βοιωτίας. 1 

Επιδότηση ενοικίου ή συγκατοίκησης για την κάλυψη 
δαπανών στέγασης κατοίκων περιοχών των Περιφε¬ 
ρειακών Ενοτήτων Φθιώτιδας, Φωκίδας και Βοιωτί¬ 
ας που επλήγησαν από τους σεισμούς της 7ης Αυ¬ 


γούστου 2013 και 6ης Φεβρουάριου 2014. 2 

ΑΠΟΦΑΣΕΙ Σ 

Αριθ. οικ. 1077 /Α325 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από τους 
σεισμούς της 7ης Αυγούστου 2013 και 6ης Φεβρου¬ 
άριου 2014 σε περιοχές των Περιφερειακών Ενοτή¬ 
των Φθιώτιδας, Φωκίδας και Βοιωτίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 107, παρ. 2β) της Συνθήκης 
Λειτουργίας της Ε.Ε. (ΣΠΕΕ). 

2. Τις διατάξεις του άρθρου 2, παρ. 2 της από 28.07.78 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κλπ. και 
ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/79 
(Φ.Ε.Κ. 24/Α707.02.79). 

3. Τις διατάξεις του άρθρου 2 της από 26.03.81 Πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981» που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

4. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α730.07.81) όπως τροποποιήθηκε και συμπλη¬ 


ρώθηκε με το άρθρο 1, παρ. 42 και 43 του Ν. 2412/96 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α717.06.96). 

5. Τις διατάξεις του άρθρου 3, παρ. 3, τελευταίο εδά¬ 
φιο του Ν. 1266/82 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/84 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

6. Το Π.Δ. 69/1988 (Φ.Ε.Κ. 28/Α718.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

7. Την υπ’ αρ. Δ16α/04/773/29.11.90 (Φ.Ε.Κ. 746/Β730.11.90) 
Κοινή Απόφαση του Υπουργού Προεδρίας και του Ανα¬ 
πληρωτή Υπουργού ΠΕ.ΧΩ.Δ.Ε. «περί εξαιρέσεως διοικη¬ 
τικών πράξεων ή εγγράφων από τον κανόνα των τριών 
υπογραφών». 

8. Την υπ’ αρ. 50148/542/24.06.92 (Φ.Ε.Κ. 420/Β701.07.92) 
Κοινή Απόφαση των Υπουργών Εθν. Οικονομίας, Οικο¬ 
νομικών και Βιομηχανίας, Ενέργειας και Τεχνολογίας 
και Εμπορίου «Περιστολή δαπανών Δημοσίου Τομέα». 

9. Τ ις διατάξεις του άρθρου 22 του Ν. 2362/95 (Φ.Ε.Κ. 
247/Α727.11.95) «Περί Δημοσίου Λογιστικού ελέγχου των 
δαπανών του Κράτους και άλλες διατάξεις». 

10. Τις διατάξεις του Ν. 128/75 (Φ.Ε.Κ. 178/Α728.08.75) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

11. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/Α722.04.2005). 

12. Τις υπ’ αρ. οικ/3828/ΤΣΕΠ 31.1/08.11.95 (Φ.Ε.Κ. 954/ 
Β/20.11.95) και ΔΟ/114/1 /Φ .1331/27.09.02 (Φ.Ε.Κ. 1283/Β/ 
02.10.02) Αποφάσεις του Υφυπουργού ΠΕ.ΧΩ.Δ.Ε. σχε¬ 
τικά με την αναδιοργάνωση της Υ.Α.Σ. 

13. Την παρ. 5 της υπ’ αρ. οικ/4767/Α312/21.09.05 (Φ.Ε.Κ. 
1403/Β/11.10.05) Απόφασης Υπουργού ΠΕ.ΧΩ.Δ.Ε. και 
την με αρ. πρωτ. οικ/7235/Α311/16.09.2008 (Φ.Ε.Κ. 1997/ 
Β726.09.2008) Απόφαση του Υπουργού ΠΕ.ΧΩ.Δ.Ε. σχε¬ 
τικά με την αναδιοργάνωση της Υ.Α.Σ. 

14. Το Π.Δ. 118/2013 (Φ.Ε.Κ. 152/Α725.06.13) για την ίδρυ¬ 
ση του Υπουργείου Υποδομών, Μεταφορών και Δικτύων 
και τη μετονομασία του Υπουργείου Ανάπτυξης, Αντα- 

γωνιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας. 

15. Το Π.Δ. 119/2013 (Φ.Ε.Κ. 153/Α725.06.2013), για το 
διορισμό Υπουργών, Αναπληρωτών Υπουργών και Υφυ¬ 
πουργών. 

16. Το Π.Δ. 90/2012 (Φ.Ε.Κ. 144/Α705.07.12), για το διο¬ 
ρισμό του Υπουργού Οικονομικών Ιωάννη Στουρνάρα. 

17. Την αριθ. Υ48/2012 απόφαση «Καθορισμός αρμο¬ 
διοτήτων του Αν. Υπ. Οικονομικών Χρήστου Σταϊκούρα 
(Β'2105). 

18. Την υπ’ αρ. οικ. 6772/Β9β/19.12.11 (Φ.Ε.Κ. 3201/Β/30.12.11) 
Απόφαση Υφυπουργού Υ.ΜΕ.ΔΙ. έγκρισης τιμολογίου 
υπολογισμού της δαπάνης των εργασιών επισκευής για 
την αποκατάσταση των ζημιών σε κτίρια που έχουν 
πληγεί από φυσικές καταστροφές (σεισμό, πυρκαγιά, 
πλημμύρα, κατολίσθηση) και της αντίστοιχης Στεγα- 
στικής Συνδρομής (Σ.Σ.). 

19. Τη με αρ. πρωτ. οικ.3670 /Α325/30.8.2013 (Φ.Ε.Κ. 
2215/Β/9.9.2013) Κοινή Απόφαση του Υπουργού Οικονο¬ 
μικών, του Υφυπουργού Ανάπτυξης και Ανταγωνιστικό¬ 
τητας και του Υπουργού Οικονομικών με θέμα «Οριο- 
θέτηση περιοχών και πιστωτικές διευκολύνσεις για την 
αποκατάσταση των ζημιών σε κτίρια από το σεισμό της 
7ης Αυγούστου 2013 σε περιοχές των Περιφερειακών 
Ενοτήτων Φθιώτιδας και Φωκίδας». 

20. Τις αυτοψίες που διενήργησαν οι μηχανικοί της 
Υ.Α.Σ. στις πληγείσες περιοχές. 

21. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των πληγεισών 
περιοχών των Περιφερειακών Ενοτήτων Βοιωτίας, Φθι¬ 
ώτιδας και Φωκίδας από τους σεισμούς της 7ης Αυγού¬ 
στου 2013 και 6ης Φεβρουάριου 2014. 

22. Το γεγονός ότι από τις διατάξεις της παρούσας 
προκαλούνται οι ακόλουθες δαπάνες: 

Α)Σε βάρος του Προγράμματος Δημοσίων Επενδύσεων 
(ΣΑΕ 069, Κωδικός Έργου: 2013ΣΕ06900000): εφάπαξ δα¬ 
πάνη 19.804.600 € περίπου για την παροχή της Δωρεάν 
Κρατικής Αρωγής και την κάλυψη των εξόδων κίνησης 
των μηχανικών που θα πραγματοποιήσουν αυτοψίες. 

Β)Σε βάρος του λογαριασμού του ν.128/75 (ΦΕΚ 178Α): 
εφάπαξ δαπάνη ύψους 2.450.000 € περίπου για την κά¬ 
λυψη των τόκων των χορηγούμενων δανείων, αποφα¬ 
σίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1. Την επέκταση κατ’ ανάλογο εφαρμογή των δια¬ 
τάξεων της από 28.07.1978 Πράξεως Νομοθετικού Πε¬ 
ριεχομένου “Περί αποκαταστάσεως ζημιών εκ των σει¬ 
σμών 1978 εις περιοχήν Βορ. Ελλάδος κλπ.”, όπως αυτή 
κυρώθηκε, τροποποιήθηκε και συμπληρώθηκε με τους 
Νόμους 867/79 (Φ.Ε.Κ. 24/Α/07.02.79), 1048/80 (Φ.Ε.Κ. 101 
Α'), 1133/81 (Φ.Ε.Κ. 54 Α') και 1190/81 (Φ.Ε.Κ. 203/Α/30.07.81) 
καθώς και των σχετικών κανονιστικών πράξεων όπως 
ισχύουν σήμερα για την αποκατάσταση των ζημιών των 
κτιρίων γενικά, τις οποίες προκάλεσαν οι σεισμοί της 
7ης Αυγούστου 2013 και 6ης Φεβρουάριου 2014 στα 
διοικητικά όρια των περιοχών: 

(I) ΠΕΡΙΦΕΡΕΙΑΚΗ ΕΝΟΤΗΤΑ ΦΘΙΩΤΙΔΑΣ 

1. ΔΗΜΟΣ ΑΜΦΙΚΛΕΙΑΣ-ΕΛΑΤΕΙΑΣ 

2. ΔΗΜΟΣ ΜΩΛΟΥ-ΑΓ. ΚΩΝΣΤΑΝΤΙΝΟΥ 

3. ΔΗΜΟΣ ΛΑΜΙΕΩΝ 

(α) Δημοτική Ενότητα Λαμιέων: Δ.Κ. Λαμιέων 
(β) Δημοτική Ενότητα Λειανοκλαδίου: Τ.Κ. Λειανοκλα- 
δίου και Τ.Κ. Ζηλευτού. 


4. ΔΗΜΟΣ ΛΟΚΡΩΝ 

(α) Δημοτική Ενότητα Αταλάντης: Δ.Κ. Αταλάντης,Τ.Κ. 
Εξάρχου και Τ.Κ. Καλαποδιού 
(β) Δημοτική Ενότητα Δαφνουσίων: Δ.Κ. Λιβανατών, 
Τ.Κ. Αρκίτσας και Τ.Κ. Γουλεμίου 
(γ)Δημοτική Ενότητα Μαλεσίνης: Δ.Κ. Μαλεσίνης 

5. ΔΗΜΟΣ ΣΤΥΛΙΔΟΣ 

(α) Δημοτική Ενότητα ΕχιναίωνΤ.Κ. Αχινού και Τ.Κ. 
Ραχών 

(β) Δημοτική Ενότητα ΠελασγίαςΤ.Κ. Πελασγίας 
(γ)Δημοτική Ενότητα ΣτυλίδοςΤ.Κ. Νεράιδας 

(II) ΠΕΡΙΦΕΡΕΙΑΚΗ ΕΝΟΤΗΤΑ ΦΩΚΙΔΑΣ 
1. ΔΗΜΟΣ ΔΕΛΦΩΝ 

(α) Δημοτική Ενότητα: Παρνασσού: Τ.Κ. Πολύδροσου 
και Τ.Κ. Λιλαίας 

(β) Δημοτική Ενότητα Γραβιάς: Τ.Κ. Γραβιάς, Τ.Κ. Κα- 
στελλίων και Τ.Κ. Μαριολάτας 
(γ) Δημοτική Ενότητα ΠαρνασσούΤ.Κ. Επταλόφου 

(III) ΠΕΡΙΦΕΡΕΙΑΚΗ ΕΝΟΤΗΤΑ ΒΟΙΩΤΙΑΣ 

1. ΔΗΜΟΣ ΛΕΒΑΔΕΩΝ 

Δημοτική Ενότητα Χαιρωνείας: Τ.Κ. Προφήτου Ηλία 

2. ΔΗΜΟΣ ΟΡΧΟΜΕΝΟΥ 

(α) Δημοτική Ενότητα Ακραιφνίας: Τ.Κ. Κάστρου 
(β) Δημοτική Ενότητα Ορχομενού: Τ.Κ. Διονύσου 
1.2. Αρμόδια Υπηρεσία για το έργο της αποκατάστα¬ 
σης των ζημιών σε κτίρια, από τους σεισμούς της 7ης 
Αυγούστου 2013 και 6ης Φεβρουάριου 2014, που έπλη- 
ξε τις προαναφερόμενες περιοχές των Περιφερειακών 
Ενοτήτων Φθιώτιδας, Φωκίδας και Βοιωτίας, ορίζεται 
η Υπηρεσία Αποκατάστασης Σεισμοπλήκτων (Υ.Α.Σ.). 

2. ΠΡΟΘΕΣΜΙΕΣ 

I. Ορίζεται προθεσμία ενός (1) έτους, από τη δημοσί¬ 
ευση σε Φ.Ε.Κ. της παρούσας Απόφασης για την υποβο¬ 
λή, από τους ενδιαφερομένους, αίτησης στην Αρμόδια 
Υπηρεσία: 

α) για τη διενέργεια αυτοψίας στο πληγέν κτίσμα και 
την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδιο¬ 
κτησίας, οδοιπορικό σκαρίφημα και φωτογραφίες του 
πληγέντος κτίσματος. 

β) για τη χορήγηση Σ.Σ. για την επισκευή του κτίσμα¬ 
τος, χωρίς να έχει προηγηθεί η έκδοση πορίσματος 
χαρακτηρισμού του, εφόσον οι ενδιαφερόμενοι το επι¬ 
θυμούν. Σε αυτήν την περίπτωση απαιτείται και η ταυ¬ 
τόχρονη υποβολή πλήρους φακέλου μελέτης επισκευής 
προκειμένου να εκδοθεί Αδεια Επισκευής. 

Οι αιτήσεις αυτές θα συνοδεύονται από τα απαιτού- 
μενα δικαιολογητικά, που καθορίζονται σε Απόφαση 
Υπουργού Υ.ΜΕ.ΔΙ.. 

II. Για τη χορήγηση Σ.Σ. για την ανακατασκευή κτιρίου 
στην περίπτωση που μετά τον επανέλεγχο (δευτερο¬ 
βάθμιο έλεγχο) του κτιρίου έχει εκδοθεί Πρωτόκολ¬ 
λο Αυτοψίας Επικίνδυνα Ετοιμόρροπου Κτίσματος, ο 
ενδιαφερόμενος πρέπει να υποβάλλει αίτηση για τον 
καθορισμό της Σ.Σ. που δικαιούται, εντός έξι (6) μηνών 
από την παραλαβή του Πρωτοκόλλου. Οι αιτήσεις αυτές 
θα συνοδεύονται από τα απαιτούμενα δικαιολογητικά, 
που καθορίζονται σε Απόφαση Υπουργού Υ.ΜΕ.ΔΙ.. 

3. ΣΤΕΓΑΣΤΙΚΗ ΣΥΝΔΡΟΜΗ 

3.1 Στις περιοχές που οριοθετούνται με την παρούσα 
χορηγείται από την Αρμόδια Υπηρεσία Στεγαστική Συν¬ 
δρομή (Σ.Σ.) για την επισκευή ή την ανακατασκευή των 

κτιρίων που έχουν υποστεί βλάβες από σεισμούς της 
7ης Αυγούστου 2013 και 6ης Φεβρουάριου 2014. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από 80% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 20% Άτοκο Δάνειο (Α.Δ.) που χορηγείται από τα 
Πιστωτικά Ιδρύματα. 

Σε περίπτωση που στον ίδιο ιδιοκτήτη ανήκαν την 
ημέρα του σεισμού, περισσότερες της μίας ανεξάρτητες 
ιδιοκτησίες, Α.Δ. δικαιούται για κάθε μία από αυτές, ενώ 
Δ.Κ.Α. μόνο για τη μία ιδιοκτησία, την οποία επιλέγει ο 
ίδιος με Υπεύθυνη Δήλωσή του. Για τις πέραν της μίας 
ιδιοκτησίες το σύνολο της Σ.Σ. χορηγείται εξ ολοκλήρου 
υπό μορφή Α.Δ., χωρίς Δ.Κ.Α. 

Στις περιπτώσεις που δε χορηγείται στο δικαιούχο 
δάνειο από ΠιστωτικόΊδρυμα ή ο ίδιος δεν επιθυμεί τη 
λήψη του δύναται να λάβει μόνο τη Δωρεάν Κρατική 
Αρωγή από την αρμόδια Υπηρεσία. 

3.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίσματα που κατά την ημέρα του σεισμού ήταν 
εγκαταλειμμένα κατά την κρίση της Αρμόδιας Υπηρε¬ 
σίας. Εγκαταλειμμένο κτίσμα, είναι το κτίσμα το οποίο 
παρουσιάζει εμφανή στοιχεία εγκατάλειψης όπως π.χ. 
καταστραμμένα εξωτερικά κουφώματα, βλάβες στα δο¬ 
μικά στοιχεία (στέγη, πατώματα) κ.λ.π., που εμφανώς 
προϋπήρχαν του σεισμού και οφείλονται σε απόλυτη 
εγκατάλειψη, απουσία μέριμνας και φροντίδας από τους 
ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαιώσεις Οργανισμών Κοινής Ωφελείας (Ο.Κ.Ω.), 
καθώς και δήλωση στοιχείων ακινήτων (Ε1), (Ε2) και (Ε9), 
στην οποία να περιλαμβάνεται το πληγέν ακίνητο, για 
χρονικό διάστημα πριν από το σεισμό. 

β) σε κτίσματα πρόχειρης κατασκευής (π.χ. κτίσματα 
από φύλλα λαμαρίνας, φύλλα μοριοσανίδας, κ.λπ.). 

3.3 Με αποφάσεις του Υπουργού Υ.ΜΕ.ΔΙ. θα καθορί¬ 
ζονται οι διαδικασίες, τα δικαιολογητικά, οι επιμέρους 
προθεσμίες και τα λοιπά θέματα, που αφορούν στη 
χορήγηση της Σ.Σ. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Επικινδύνως Ετοιμόρροπα (Ε.Ε.). 

β) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδετι¬ 
κό υλικό αργιλώδες) τα οποία δεν έχουν χαρακτηρισθεί 
Ε.Ε. αλλά οι ζημιές που προκλήθηκαν από το σεισμό 
δεν επιδέχονται, σύμφωνα με την κρίση της Αρμόδιας 
Υπηρεσίας, ουσιαστική αποκατάσταση, δηλαδή επισκευή 
που να εξασφαλίζει την αναγκαία αντισεισμική αντοχή 
τους. 

γ) Υπέρμετρης δαπάνης επισκευής (ασύμφορα). 

δ) Κτίρια που υπέστησαν ολοσχερή κατάρρευση από 
το σεισμό ή κατεδαφίστηκαν αμέσως μετά από αυτόν 


με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Πρωτόκολλα Αυτοψίας Επικινδύνων 
Ετοιμόρροπων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παραγρ. 2 της παρούσας) αίτηση στην Αρμόδια 
Υπηρεσία για το συγκεκριμένο κτίσμα. 

μ. Υπάρχουν παραστατικά στοιχεία διαπίστωσης της 
ύπαρξης του κτίσματος (π.χ. φωτογραφίες, αεροφωτο¬ 
γραφίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Ο.Κ.Ω.). 

ϋί.Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοι¬ 
νοτικών Τελών, Ε1, Ε2, κ.λπ.). 

ιν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά το σεισμό ή προσκομί¬ 
ζεται Βεβαίωση ότι το κτίριο κατέρρευσε από το σεισμό. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3. α) Γ ια ανακατασκευή κατοικίας, το ποσό της Σ.Σ. 
που χορηγείται, καθορίζεται σε € 1.000 ανά τ.μ. και 
με ανώτατο όριο επιφάνειας τα 120 τ.μ., ανά χωριστή 
ιδιοκτησία. 

β) Γ ια βοηθητικούς χώρους κατοικίας (π.χ. χώροι υγιει¬ 
νής, μαγειρεία, αποθήκες τροφίμων κλπ.) που βρίσκονται 
στο ίδιο οικόπεδο, εκτός του περιγράμματος του κυρίως 
κτίσματος και συμπληρώνουν τη λειτουργικότητα της 
κατοικίας, το ποσό της Σ.Σ. που χορηγείται, καθορίζεται 
σε € 1.000 ανά τ.μ.. Το σύνολο της επιφάνειας (επιφάνεια 
κατοικίας και βοηθητικών χώρων) για το οποίο χορηγεί¬ 
ται Σ.Σ. δεν μπορεί να υπερβαίνει τα 120 τ.μ.. 

Σε κάθε περίπτωση το εμβαδόν του κάθε βοηθητικού 
χώρου που προσμετρείται στη συνολική επιφάνεια δεν 
μπορεί να ξεπερνά τα 6 τ.μ.. 

Για κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

4.4 Για ανακατασκευή κτιρίων: 
α) επαγγελματικής χρήσης, το ποσό της Σ.Σ. που χο¬ 
ρηγείται καθορίζεται σε € 500 ανά τ.μ. εκτός από τις 
κτηνοτροφικές μονάδες, ή αγροτικές αποθήκες που το 
ποσό καθορίζεται σε € 250 ανά τ.μ. 

β) κοινωφελούς χρήσης που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το ποσό της Σ.Σ. που 
χορηγείται καθορίζεται σε € 500 ανά τ.μ.. 

Στις παραπάνω περιπτώσεις α) και β) η επιφάνεια των 
κτιρίων θα διαιρείται σε τμήματα των 150 τ.μ. και θα 
χορηγείται Σ.Σ. μόνο για τα 120 τ.μ. του κάθε τμήμα¬ 
τος χωριστά. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του 
και μέχρι 120 τ.μ.. 

Κάθε τμήμα με επιφάνεια 150 τ.μ. θεωρείται ανεξάρ¬ 
τητη ιδιοκτησία. Ως εκ τούτου για το πρώτο τμήμα η 
Σ.Σ. θα αποτελείται κατά 20% από Α.Δ. και κατά 80% 
από Δ.Κ.Α., ενώ για τα υπόλοιπα τμήματα μόνο από Α.Δ. 

4.5 Για υπόγειους χώρους, όπως αυτοί ορίζονται από 
το Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα- 
σκευή, ανάλογα με τη χρήση. 

4.6 Γ ια κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κλπ. χορηγείται Σ.Σ. που αντιστοιχεί στο 50% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

4.7 Για αποθήκες οποιοσδήποτε χρήσης καθώς και 
στάβλους, αγροτικά κτίσματα, που είτε βρίσκονται 
στο ίδιο οικόπεδο με το κυρίως κτίσμα είτε σε άλλο, 
αγροικίες εποχιακής χρήσης καθώς και για βοηθητικούς 
χώρους της παρ. 4.3β που βρίσκονται σε άλλο οικόπεδο 
από το κυρίως κτίσμα, η Σ.Σ. που χορηγείται καθορίζε¬ 
ται σε € 250 ανά τ.μ. και με ανώτατο όριο επιφάνειας 
τα 120 τ.μ. 

4.8 Γ ια Ιερούς Ναούς, η Σ.Σ. που χορηγείται καθορίζε¬ 
ται σε € 850 ανά τ.μ. επί του συνόλου της επιφάνειας 
του πληγέντος κτίσματος. Ειδικώς για την ανακατα- 
σκευή κωδωνοστασίων και μόνο, χορηγείται € 150 ανά 
κυβικό μέτρο. 

4.9 Γ ια κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας ανακατασκευής και με τους 
περιορισμούς που προσδιορίζονται ανάλογα με την κα¬ 
τηγορία χρήσης. 

4.10 Για διατηρητέα κτίρια, που έχει χαρακτηριστεί 
διατηρητέα μόνο η όψη (όπως αναφέρεται στο Φ.Ε.Κ. 
δημοσίευσης της Απόφασης Χαρακτηρισμού) και κρί- 
νονται κατεδαφιστέα, χορηγείται Σ.Σ. ανακατασκευής 
της όψης με χρήση του τιμολογίου επισκευής της Υπη¬ 
ρεσίας για διατηρητέα κτίρια και ανακατασκευής του 
υπολοίπου κτιρίου με τις τιμές που ισχύουν για την 
αντίστοιχη κατηγορία κτιρίου, όπως αναφέρονται στις 
σχετικές παραγράφους. Γ ια να ισχύσουν τα παραπάνω 
θα πρέπει τα κτίρια να ήταν ήδη χαρακτηρισμένα δια¬ 
τηρητέα από το Υ.ΠΕ.Κ.Α. ή το πρώην Υ.ΠΕ.ΧΩ.Δ.Ε. ή από 
το Υπουργείο Πολιτισμού, (ημερομηνία Φ.Ε.Κ. δημοσίευ¬ 
σης της Απόφασης Χαρακτηρισμού) ή να είχε αρχίσει 
η διαδικασία χαρακτηρισμού τους πριν την ημέρα του 
σεισμού. Απαραίτητη προϋπόθεση το κτίριο να χρησι¬ 
μοποιείται και οι ζημιές να προέρχονται από το σεισμό 
και όχι από εγκατάλειψη. 

• Στις περιπτώσεις ανακατασκευής υποχρέωση του 
δικαιούχου είναι να ανακατασκευάσει κτίσμα εμβαδού 
τουλάχιστον ίσο με το 75% του εμβαδού (ή του όγκου 
στις περιπτώσεις επαγγελματικών χώρων) του κατεδα- 
φιστέου κτίσματος με βάση του οποίου υπολογίστηκε 
η Σ.Σ.. Στην περίπτωση που το ανακατασκευαζόμενο 
κτίσμα έχει εμβαδόν μικρότερο του 75% του εμβαδού 
του κατεδαφιστέου κτίσματος, η Σ.Σ. θα υπολογίζεται 
αναλογικά. 

5. ΑΥΤΟΣΤΕΓΑΣΗ 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίσμα θα πρέπει να είναι εντός της 
Δημοτικής Ενότητας που βρίσκεται το πληγέν κτίσμα, 


να είναι νομίμως υφιστάμενο και να έχει εμβαδόν ίσο 
τουλάχιστον με το 75% του εμβαδού που υπολογίστηκε 
η Σ.Σ. προκειμένου να χορηγηθεί ολόκληρο το ποσό. 
Στην περίπτωση που το νέο κτίσμα έχει μικρότερο εμ¬ 
βαδόν η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίσμα που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 

Ο ενδιαφερόμενος πριν την αγορά του κτίσματος, θα 
πρέπει να γνωστοποιήσει στην Αρμόδια Υπηρεσία τα 
στοιχεία του κτίσματος που πρόκειται να αγοράσει και 
η αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κλπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

6. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η’ 
ΑΥΤΟΣΤΕΓΑΣΗ 

α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. 
(80% Δ.Κ.Α. και 20% Α.Δ.) και χορηγείται μετά την έκ¬ 
δοση της Άδειας Δόμησης και την Έγκριση χορήγησης 
Στεγαστικής Συνδρομής για την ανακατασκευή κτιρίου, 
από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χο¬ 
ρηγείται με την περαίωση του νέου κτίσματος η οποία 
θα βεβαιώνεται από αυτοψία της αρμόδιας Υπηρεσίας 
κατόπιν υποβολής σχετικής δήλωσης από τον ιδιώτη 
μηχανικό. 

• Στις περιπτώσεις που ο δικαιούχος δεν επιθυμεί τη 
λήψη δανείου θα χορηγείται μόνο η Δ.Κ.Α. όπως στην 
παράγραφο 6α. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και χορηγείται 
μετά την έκδοση της Άδειας Δόμησης και την Έγκριση 
χορήγησης Στεγαστικής Συνδρομής για την ανακατα¬ 
σκευή κτιρίου, από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και χορηγείται 
με την ολοκλήρωση του φέροντος οργανισμού. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίσμα υπό ανέγερση, το ποσό της Σ.Σ. θα χορηγείται 
όπως στην ανακατασκευή. 

• Σε όλες τις περιπτώσεις ανακατασκευής ή αυτοστέ¬ 
γασης απαιτείται η κατεδάφιση του πληγέντος κτίσμα- 

τος με μέριμνα του ιδιοκτήτη, σύμφωνα με την Απόφαση 
καθορισμού προθεσμιών και διαδικασιών χορήγησης Σ.Σ. 
του Υπουργού Υ.ΜΕ.ΔΙ.. 

7. ΕΠΙΣΚΕΥΕΣ ΚΤΙΡΙΩΝ 

7.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτιρια- 
κές εγκαταστάσεις επιχειρήσεων και επαγγελματικών 
χώρων η Σ.Σ επιτρέπεται να χορηγηθεί, με τους ίδιους 
όρους και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση στην Εφημερίδα της Κυβερνήσεως 
της Κοινής Υπουργικής Απόφασης Οριοθέτησης της 
πληγείσας περιοχής από το σεισμό. Μετά την πάροδο 
των 45 ημερών το δικαίωμα υποβολής αίτησης για χο¬ 
ρήγηση Σ.Σ. μπορεί να ασκηθεί και από τον ενοικιαστή 
για λογαριασμό του αμελούντος ιδιοκτήτη. Σε κάθε πε¬ 
ρίπτωση, η υποχρέωση για την καταβολή των δόσεων 
του δανείου βαρύνει τον ιδιοκτήτη. 

7.2 Για την επισκευή όλων των κτισμάτων, η Σ.Σ. 
υπολογίζεται ανάλογα με τις ζημιές που παρουσιάζει 
το κτίριο και σύμφωνα με το εγκεκριμένο Τιμολόγιο 
Επισκευών της Υπηρεσίας (η με αρ. πρωτ. οικ. 6772/ 
Β9β/19.12.11 (Φ.Ε.Κ. 3201/Β/30.12.11) Απόφαση Υφυπουργού 
Υ.ΜΕ.ΔΙ.) Απαραίτητη προϋπόθεση το κτίριο να χρησι¬ 
μοποιείται και οι ζημιές να προέρχονται από το σεισμό 
και όχι από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο- 
ντα στοιχεία, καθορίζεται σε € 450 ανά τ.μ. και μέχρι 
συνολικού εμβαδού 120 τ.μ. ανά ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 250 ανά τ.μ. και μέχρι συνολικού εμ¬ 
βαδού 120 τ.μ. ανά ανεξάρτητη ιδιοκτησία. 

• Στις περιπτώσεις κτιρίων με χρήση εκτός κατοικίας 
και επιφάνεια μεγαλύτερη των 150 τ.μ, η συνολική επι¬ 
φάνεια θα διαιρείται σε τμήματα των 150 τ.μ. και κάθε 
επιφάνεια των 150 τ.μ. θεωρείται ανεξάρτητη ιδιοκτη¬ 
σία. Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Στις περιπτώσεις αυτές (κτιρίων με επιφάνεια με¬ 
γαλύτερη των 150 τ.μ.) η Δ.Κ.Α. χορηγείται για τη μία 
ανεξάρτητη ιδιοκτησία (επιφάνεια μέχρι 150 τ.μ.) ενώ 
για τα υπόλοιπα τετραγωνικά χορηγείται Α.Δ.. Η Δ.Κ.Α. 
θα αποτελεί το 80% της Σ.Σ. που αναλογεί στη μία 
ανεξάρτητη ιδιοκτησία των 150 τ.μ.. 

7.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτίσματος, για ανακα- 
τασκευή ή αυτοστέγαση, με τους περιορισμούς που 
τίθενται στα προηγούμενα, εφόσον κατεδαφίσουν το 
κτίριο με δικές τους δαπάνες. 

8. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΕΠΙΣΚΕΥΗ ΚΤΙΣΜΑ- 
ΤΩΝ 

α) Το ποσό της Σ.Σ. (80% Δ.Κ.Α. και 20% Α.Δ.) για 
επισκευή, χορηγείται σε δύο ισόποσες δόσεις, η πρώ¬ 
τη θα καταβάλλεται με την έκδοση Άδειας Επισκευής 


και η δεύτερη με την ολοκλήρωση των εργασιών που 
καλύπτουν το 80% του εγκεκριμένου ποσού της Σ.Σ., 
εκτός από τις περιπτώσεις που το εγκεκριμένο ποσό 
είναι μέχρι € 5.000, οπότε θα χορηγείται εφάπαξ. 

• Στις περιπτώσεις που ο δικαιούχος δεν επιθυμεί τη 
λήψη δανείου ή αποδεδειγμένα δε χορηγείται δάνειο 
από Πιστωτικό Ίδρυμα θα χορηγείται μόνο η Δ.Κ.Α. σε 
δύο ισόποσες δόσεις σύμφωνα με τα προαναφερόμενα. 

9. ΚΤΙΡΙΑ ΠΛΗΓΕΝΤΑ ΑΠΟ ΠΡΟΓΕΝΕΣΤΕΡΟΥΣ ΣΕΙΣ¬ 
ΜΟΥΣ 

α) Οι ιδιοκτήτες κτισμάτων που είχαν κριθεί επικινδύ- 
νως ετοιμόρροπα ή ως κτίσματα δομημένα από ευτελή 
υλικά ή ως ασύμφορα επισκευής, λόγω προγενέστερων 
σεισμών, τα οποία δεν έχουν κατεδαφιστεί και έχουν 
υποστεί ζημιές από τους σεισμούς της 7ης Αυγούστου 
2013 και 6ης Φεβρουάριου 2014, δε δικαιούνται Σ.Σ. για 
την αποκατάστασή τους λόγω του σεισμού αυτού. 

β) Οι ιδιοκτήτες κτισμάτων που είχαν κριθεί επισκευ- 
άσιμα λόγω προγενέστερων σεισμών και έχουν υποστεί 
ζημιές από τους σεισμούς της 7ης Αυγούστου 2013 και 
6ης Φεβρουάριου 2014, δικαιούνται Σ.Σ. για την αποκα¬ 
τάστασή τους σύμφωνα με τις διατάξεις που ισχύουν 
για το σεισμό αυτό. 

Το ποσό της Σ.Σ. που θα χορηγηθεί λόγω των σεισμών 
της 7ης Αυγούστου 2013 και 6ης Φεβρουάριου 2014 θα 
είναι μειωμένο κατά το ποσό της Σ.Σ. που χορηγήθηκε 
λόγω προγενέστερου σεισμού. 

Η Σ.Σ. λόγω των σεισμών της 7ης Αυγούστου 2013 
και 6ης Φεβρουάριου 2014 θα εγκρίνεται μετά την έκ¬ 
δοση πράξης από την αρμόδια Υπηρεσία σύμφωνα με 
την οποία θα περιορίζεται το ποσό της Σ.Σ. που είχε 
εγκριθεί λόγω προγενέστερου σεισμού, στο ποσό της 
Σ.Σ. που έχει εκταμιευθεί. 

Η Σ.Σ. θα χορηγείται σύμφωνα με το χαρακτηρισμό 
των κτιρίων από τους σεισμούς της 7ης Αυγούστου 2013 
και 6ης Φεβρουάριου 2014. 

10. ΝΕΟΙ ΚΤΗΤΟΡΕΣ 

10.1 Είναι δυνατή η χορήγηση Σ.Σ. για την ανακατα- 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλήρη 
κυριότητα του βλαβέντος ακινήτου, με κληρονομική δι¬ 
αδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και τις 
γιαγιάδες τους με διαδοχική γονική παροχή ή με δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 2 «ΠΡΟΘΕΣΜΙΕΣ» της παρούσας), 
είτε από τον αρχικό ιδιοκτήτη της κατοικίας, είτε από 
το νέο κτήτορα. 

10.2 Ειδικότερα για κτίρια επαγγελματικής χρήσης 
είναι δυνατή η χορήγηση Σ.Σ. και σε νέους κτήτορες 
των κτιρίων που απέκτησαν την ψιλή ή πλήρη κυριότη¬ 
τα του βλαβέντος ακινήτου, με αγορά από τον αρχικό 
ιδιοκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 
2 «ΠΡΟΘΕΣΜΙΕΣ» της παρούσας) και τα απαιτούμενα 
δικαιολογητικά, σύμφωνα με την Απόφαση καθορισμού 
προθεσμιών και διαδικασίας χορήγησης Σ.Σ. του Υπουρ¬ 
γού Υ.ΜΕ.ΔΙ.. 

11. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.ΔΙ. οι αναφερόμενες 
στα προηγούμενα τιμές μπορούν να προσαυξάνονται 
μέχρι 20% εφ’ όσον τα κτίσματα που ανακατασκευά¬ 
ζονται (στο ίδιο οικόπεδο με το αρχικό κτίσμα) ή επι- 

σκευάζονται, ευρίσκονται σε δυσπρόσιτες περιοχές, εξ’ 
αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

12. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

13. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής ή αυτοστέγασης ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προ- 
σαύξηση για προμήθεια κτλ, επιδοτούμενο κατά 100% 
από το λογαριασμό του Ν. 128/75 (Φ.Ε.Κ. 178/Α'/28.08.75). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

14. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από το σεισμό και στις περιπτώσεις 
που υπάρχει αδυναμία προσφοράς ακινήτου για εγ¬ 
γραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

15. ΚΥΡΩΣΕΙΣ 

15.1 Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακρι¬ 
βών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπο- 
νται στην παρούσα Απόφαση και γενικά στις διατάξεις 
που αφορούν στην αποκατάσταση των σεισμόπληκτων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες: 


α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή 
του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

15.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρού¬ 
σα Απόφαση και γενικά στις διατάξεις που αφορούν 
στην αποκατάσταση των σεισμόπληκτων κτιρίων, θα 
επιστρέφεται εντόκως με επιτόκιο υπερημερίας το κοι¬ 
νώς ισχύον για κάθε περίπτωση υπερημερίας. 

16. ΚΑΛΥΨΗ ΔΑΠΑΝΗΣ 

Από τις διατάξεις της Απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών συνολι¬ 
κού ύψους € 19.804.600 που θα καλυφθούν από το Πρό¬ 
γραμμα Δημοσίων Επενδύσεων της ΣΑΕ 069 (Κωδικός 
Έργου: 2013ΣΕ06900000). 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/75 (Φ.Ε.Κ. 
178/Α728.08.75), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 2.450.000. 

17. ΣΤ. ΚΑΤΑΡΓΗΣΗ ΑΠΟΦΑΣΗΣ 

Καταργείται η με αρ. πρωτ. οικ. 3670/Α325/30.8.2013 
(Φ.Ε.Κ. 2215/Β/9.9.2013) Κοινή υπουργική Απόφαση με 
θέμα «Οριοθέτηση και πιστωτικές διευκολύνσεις για την 
αποκατάσταση των ζημιών σε κτίρια από το σεισμό της 
7ης Αυγούστου 2013 σε περιοχές των Περιφερειακών 
Ενοτήτων Φθιώτιδας και Φωκίδας». 

Στις περιπτώσεις που έχει εκδοθεί πράξη χορήγησης 
Στεγαστικής Συνδρομής (Σ.Σ.) σε δικαιούχο, βάσει της 
προαναφερόμενης καταργούμενης απόφασης και δεν 
έχει εκταμιευθεί ποσό, αναπροσαρμόζεται σύμφωνα με 
την παρούσα απόφαση. 

Στις περιπτώσεις αιτήσεων για χορήγηση (Σ.Σ.) που 
έχουν υποβληθεί βάσει της προαναφερόμενης καταρ- 
γούμενης απόφασης, η (Σ.Σ.) θα χορηγείται σύμφωνα 
με όσα ορίζονται στην παρούσα απόφαση. 

Η Απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 11 Φεβρουάριου 2014 

οι ΥΠΟΥΡΓΟΙ 


ΟΙΚΟΝΟΜΙΚΩΝ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΙΩΑΝΝΗΣ ΣΤΟΥΡΝΑΡΑΣ ΧΡΗΣΤΟΣ ΣΤΑΪΚΟΥΡΑΣ 


ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

Αριθ. οικ. 1078 /Α36 (2) 

Επιδότηση ενοικίου ή συγκατοίκησης για την κάλυψη 
δαπανών στέγασης κατοίκων περιοχών των Περιφε¬ 
ρειακών Ενοτήτων Φθιώτιδας, Φωκίδας και Βοιωτίας 
που έπληγησαν από τους σεισμούς της 7ης Αύγου¬ 
στου 2013 και 6ης Φεβρουάριου 2014. 

ΟΙ ΥΠΟΥΡΓΟΙ 

ΑΝΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των άρθρων τετάρτου παρ. 3 του Ν. 
867/79 (Φ.Ε.Κ. 24/Α707.02.79) και πέμπτου του ν. 1190/1981 
(Α' 203), όπως ισχύουν. 

2. Τις διατάξεις του άρθρου 2, παρ. 2 της από 28.07.78 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κλπ. και 
ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/79 
(Φ.Ε.Κ. 24/Α707.02.79). 

3. Τις διατάξεις του άρθρου 2 της από 26.03.81 Πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981» που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

4. Τ ις διατάξεις των άρθρων 22 και 26 του ν. 2362/1995 
«Δημόσιο Λογιστικό» (Α' 247) όπως ισχύουν. 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/Α722.04.2005) και το γεγονός ότι από τις διατάξεις 
της παρούσας Απόφασης προκαλείται δαπάνη σε βάρος 
του Προγράμματος Δημοσίων Επενδύσεων της ΣΑΕ 069 
και εκτιμάται ότι το ύψος της δαπάνης αυτής θα είναι 
της τάξης των € 6.090.000 . 

6. Το Π.Δ. 69/1988 (Φ.Ε.Κ. 28/Α718.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

7. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους διατάκτες» (Α' 194). 

8. Το Π.Δ. 85/2012 (ΦΕΚ 141/Α'/21.06.12) όπως τροποποι¬ 
ήθηκε με το Π.Δ. 118/2013 (Φ.Ε.Κ. 152/Α'/25.06.13) «Τρο¬ 
ποποίηση του π.δ. 85/2012 (Α' 141) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

9. Το Π.Δ. 119/2013 (Φ.Ε.Κ. 153/Α725.06.2013), για το δι¬ 
ορισμό Υπουργών, Αναπληρωτών Υπουργών και Υφυ¬ 
πουργών. 

10. Το Π.Δ. 90/2012 (Φ.Ε.Κ. 144/Α'/05.07.12), για το διο¬ 
ρισμό του Υπουργού Οικονομικών Ιωάννη Στουρνάρα. 

11. Την υπ’ αρ. Δ16α/04/773/29.11.90 (Φ.Ε.Κ. 746/Β7 
30.11.90) Κοινή Απόφαση του Υπουργού Προεδρίας και 
του Αναπληρωτή Υπουργού ΠΕ.ΧΩ.Δ.Ε. «περί εξαιρέσεως 
διοικητικών πράξεων ή εγγράφων από τον κανόνα των 
τριών υπογραφών». 


12. Τις υπ’ αρ. οικ/3828/ΤΣΕΠ 31.1/08.11.95 (Φ.Ε.Κ. 
954/Β/20.11.95) και ΔΟ/114/1/Φ.1331/27.09.02 (Φ.Ε.Κ. 1283/Β/ 
02.10.02) Αποφάσεις του Υφυπουργού ΠΕ.ΧΩ.Δ.Ε. σχετικά 
με την αναδιοργάνωση της Υ.Α.Σ. 

13. Την παρ. 5 της υπ’ αρ. οικ. 4767/Α312/21.09.05 (Φ.Ε.Κ. 
1403/Β/11.10.05) Απόφασης Υπουργού ΠΕ.ΧΩ.Δ.Ε. και 
την με αρ. πρωτ. οικ.7235/Α311/16.09.2008 (Φ.Ε.Κ. 1997/ 
Β'/26.09.2008) Απόφαση του Υπουργού ΠΕ.ΧΩ.Δ.Ε. σχε¬ 
τικά με την αναδιοργάνωση της Υ.Α.Σ. 

14. Την με αρ. Υ48/9.7.2012 απόφαση του Πρωθυπουρ¬ 
γού «Καθορισμός αρμοδιοτήτων του Αν. Υπουργού Οι¬ 
κονομικών Χρήστου Σταϊκούρα (Β' 2105). 

15. Τις διατάξεις της παραγράφου Β9 της αρ. Δ6Γ 
1091609 ΕΞ 2013/5.6.2013 απόφασης «Πιστοποιητικά και 
βεβαιώσεις που εκδίδουν οι Δ.Ο.Υ.» (Β' 1368) 

16. Την με αρ. πρωτ. 5656/Α36/15.11.2013 (Φ.Ε.Κ. 
3052/Β/2.12.2013) Κοινή Απόφαση των Υπουργών Οικο¬ 
νομικών, Ανάπτυξης και Ανταγωνιστικότητας και Υπο¬ 
δομών, Μεταφορών και Δικτύων με θέμα «Επιδότηση 
ενοικίου για την κάλυψη δαπανών στέγασης κατοίκων 
περιοχών των Περιφερειακών Ενοτήτων Φθιώτιδας και 
Φωκίδας που επλήγησαν από το σεισμό της 7ης Αυ- 
γούστου 2013». 

17. Την με αρ. πρωτ. Υ.Α.Σ. οικ. 1077/Α325/11.2.2014 Κοινή 
Απόφαση των Υπουργών Οικονομικών, Ανάπτυξης και 
Ανταγωνιστικότητας και Υποδομών, Μεταφορών και Δι¬ 
κτύων με θέμα «Οριοθέτηση περιοχών και πιστωτικές 
διευκολύνσεις για την αποκατάσταση των ζημιών σε 
κτίρια από τους σεισμούς της 7ης Αυγούστου 2013 και 
6ης Φεβρουάριου 2014 σε περιοχές των Περιφερειακών 
Ενοτήτων Φθιώτιδας, Φωκίδας και Βοιωτίας.». 

18. Την ανάγκη να χορηγηθεί επιδότηση ενοικίου για 
την κάλυψη των δαπανών στέγασης στους σεισμόπλη¬ 
κτους κατοίκους περιοχών των Περιφερειακών Ενοτή¬ 
των Φθιώτιδας, Φωκίδας και Βοιωτίας που επλήγησαν 
από τους σεισμούς της 7ης Αυγούστου 2013 και 6ης 
Φεβρουάριου 2014, αποφασίζουμε: 

Α. ΧΟΡΗΓΗΣΗ ΕΠΙΔΟΤΗΣΗΣ 

Εγκρίνεται η χορήγηση επιδότησης ενοικίου ή συ¬ 
γκατοίκησης στους ιδιοκτήτες ή ενοικιαστές κατοικιών 
που χαρακτηρίστηκαν από τον επανέλεγχο της Υ.Α.Σ. 
επικίνδυνες για χρήση (κόκκινες) ή προσωρινά ακατάλ¬ 
ληλες για χρήση (κίτρινες), από τους σεισμούς της 7ης 
Αυγούστου 2013 και 6ης Φεβρουάριου 2014 σε περιοχές 
των Περιφερειακών Ενοτήτων Φθιώτιδας, Φωκίδας και 
Βοιωτίας, για την κάλυψη των προσωρινών στεγαστικών 
τους αναγκών. 

Β. ΠΡΟΘΕΣΜΙΕΣ 

Ορίζεται προθεσμία τεσσάρων (4) μηνών από τη δημο¬ 
σίευση σε Φ.Ε.Κ της παρούσας Απόφασης για την υπο¬ 
βολή, από τους ενδιαφερομένους, αίτησης στην Αρμόδια 
Υπηρεσία (Υπηρεσία Αποκατάστασης Σεισμοπλήκτων) 
συνοδευόμενη με τα απαιτούμενα δικαιολογητικά που 
αναφέρονται στο κεφάλαιο Δ της παρούσας «ΤΡΟΠΟΣ 
ΧΟΡΗΓΗΣΗΣ ΕΠΙΔΟΤΗΣΗ». 

Γ. ΓΕΝΙΚΟΙ ΟΡΟΙ ΕΠΙΔΟΤΗΣΗΣ 

1. Την επιδότηση ενοικίου δικαιούνται οι οικογένει¬ 
ες, των οποίων η πληγείσα κατοικία αποτελούσε τη 
μόνιμη και κύρια κατοικία τους και οι οποίες είτε θα 
ενοικιάσουν, για τη διαμονή τους, άλλη κατοικία είτε 
θα φιλοξενηθούν σε φιλική ή συγγενική κατοικία εντός 
της Περιφερειακής Ενότητας που βρίσκεται το πληγέν 
κτίσμα. 

2. Η επιδότηση δεν μπορεί να υπερβαίνει το ποσό 
των € 300 το μήνα για μεμονωμένα άτομα, € 350 το 
μήνα για οικογένειες μέχρι και τριών (3) ατόμων, € 400 
για οικογένειες τεσσάρων (4) ατόμων και € 500 για 
οικογένειες περισσοτέρων ατόμων. Στις περιπτώσεις 
επιδότησης ενοικίου η επιδότηση, που θα χορηγείται 
στους δικαιούχους, σε καμία περίπτωση δεν μπορεί να 
υπερβαίνει το ποσό που αναγράφεται στο θεωρημένο 
ιδιωτικό συμφωνητικό μισθώσεως, που προσκομίζουν οι 
ενδιαφερόμενοι στην Υπηρεσία. 

3. Για κάθε μέλος της οικογένειας που είναι άτομο 
με ειδικές ανάγκες ο αριθμός των μελών της οικογέ¬ 
νειας, για τον υπολογισμό του ποσού της επιδότησης, 
θα προσαυξάνεται κατά ένα (1) μέλος. Στην περίπτωση 
αυτή απαιτείται η προσκόμιση Βεβαίωσης Υγειονομικής 
Επιτροπής, από την οποία να προκύπτει ποσοστό ανα¬ 
πηρίας τουλάχιστον 67%. 

4. Η επιδότηση χορηγείται ανά τρίμηνο. Η επιδότηση 
του πρώτου τριμήνου θα χορηγηθεί αμέσως μετά την 
έκδοση Απόφασης Δικαιούχου της εν λόγω επιδότησης. 

5. Γ ια κάθε επόμενο τρίμηνο η επιδότηση θα χορη¬ 
γείται στο τέλος του τριμήνου. Ως ημερομηνία έναρξης 
της επιδότησης ορίζεται η ημερομηνία έναρξης της 
μίσθωσης που αναγράφεται στο θεωρημένο από την 
αρμόδια Δ.Ο.Υ. μισθωτήριο συμβόλαιο ή η ημερομηνία 
έναρξης της φιλοξενίας. 

6. Δε δικαιούται επιδότησης συγκατοίκησης ο σεισμό¬ 
πληκτος εφόσον φιλοξενηθεί σε κατοικία στην οποία 
έχει πλήρη ή ψιλή κυριότητα ή επικαρπία ή συγκυριό¬ 
τητα ή φιλοξενηθεί σε κενή κατοικία τρίτων. 

7. Η επιδότηση για μεν τους ιδιοκτήτες, που διέμεναν 
στις κατοικίες που υπέστησαν βλάβες, χορηγείται μέχρι 
την επισκευή ή ανακατασκευή της κατοικίας τους και με 
ανώτατο χρονικό διάστημα δύο (2) χρόνια, για δε τους 
ενοικιαστές των κατοικιών που υπέστησαν βλάβες, για 
έξι (6) μήνες. 

8. Τρείς (3) μήνες μετά τη λήψη της τελευταίας δόσης 
της Στεγαστικής Συνδρομής (Σ.Σ.) για επισκευή της μόνι¬ 
μης κατοικίας του δικαιούχου (εφόσον είναι ιδιοκτήτης) 
ή μετά τη λήψη εφάπαξ της Σ.Σ. για αυτοστέγαση, παύει 
η καταβολή της εν λόγω επιδότησης έστω και αν δεν 
έχει παρέλθει το χρονικό διάστημα των δύο (2) χρόνων. 

9. Αν ο δικαιούχος δεν προβεί σε καμία ενέργεια, 
εντός των καθορισμένων προθεσμιών, προκειμένου να 
του χορηγηθεί Σ.Σ., ή εάν δε δικαιούται Σ.Σ. η εν λόγω 
επιδότηση διακόπτεται αυτοδίκαια. 

10. Δε δικαιούνται την επιδότηση όσοι διαμένουν σε 
λυόμενους οικιακούς, τύπου οοηΙείπθΓ ή σε σκηνές που 
τους έχουν παραχωρηθεί για την προσωρινή διαμονή 
τους, εκτός εάν τα παραδώσουν. 

Δ. ΤΡΟΠΟΣ ΧΟΡΗΓΗΣΗΣ ΕΠΙΔΟΤΗΣΗΣ 

Τα απαιτούμενα δικαιολογητικά που θα συνοδεύουν 
την αίτηση που θα υποβάλλουν οι ενδιαφερόμενοι στην 
Αρμόδια Υπηρεσία (Υπηρεσία Αποκατάστασης Σεισμο¬ 
πλήκτων) προκειμένου να τους χορηγηθεί η Επιδότηση 
είναι τα παρακάτω: 

Δ1. Για τους ιδιοκτήτες των κατοικιών που υπέστησαν 
βλάβη: 

Για το πρώτο τρίμηνο: 

1. Πρωτόκολλο Αυτοψίας Επικίνδυνα Ετοιμόρροπου 
Κτίσματος ή Δελτίο Επανελέγχου ή πόρισμα χαρακτη¬ 
ρισμού του, το οποίο έχει συνταχθεί από Μηχανικούς 


της Γ.Γ.Δ.Ε./ΥΠ.Υ.ΜΕ.ΔΙ από το οποίο προκύπτει ότι ο 
αϊτών είναι άστεγος. 

2. Αντίγραφο της φορολογικής δήλωσης του οικο¬ 
νομικού έτους 2013 (έντυπο Ε1) και των εντύπων (Ε2), 
(Ε9) καθώς και υπεύθυνη δήλωση του άρθρου 8 του 
Ν.1599/1986 στην οποία θα βεβαιώνεται η ακρίβεια των 
δηλούμενων στοιχείων των Ε1, Ε2 και Ε9. 

3. Υπεύθυνη δήλωση στην οποία θα δηλώνεται ότι: 

• η κατοικία που υπέστη ζημιές είναι η μόνιμη κατοι¬ 
κία του στην οποία κατοικεί ως ιδιοκτήτης, καθώς και 
ο αριθμός των μελών της οικογένειας που διέμεναν 
μόνιμα στην πληγείσα κατοικία την ημέρα του σεισμού. 

• δε διαθέτει στην Περιφερειακή Ενότητα που βρίσκε¬ 
ται το πληγέν κτίσμα άλλη κενή ιδιόκτητη κατοικία, που 
να καλύπτει τις στεγαστικές του ανάγκες. 

• δεν του έχει χορηγηθεί λυόμενος οικίσκος ή του 
έχει χορηγηθεί και τον έχει παραδώσει. 

• για την προσωρινή διαμονή του από.(ημερο¬ 

μηνία έναρξης της φιλοξενίας) φιλοξενείται στην κα¬ 
τοικία του.(αναφέρεται ονοματεπώνυμο, στοιχεία 

αστυνομικής ταυτότητας, διεύθυνση και τηλέφωνο του 
φιλικού ή συγγενικού προσώπου στο οποίο φιλοξενείται) 
στην οποία δεν έχει πλήρη ή ψιλή κυριότητα ή επικαρπία 
ή συγκυριότητα. 

4. Υπεύθυνη δήλωση του φιλικού ή συγγενικού προσώ¬ 
που στο οποίο διαμένει προσωρινά ο δικαιούχος στην 
οποία θα δηλώνεται η ημερομηνία έναρξης και το χρο¬ 
νικό διάστημα (εφόσον είναι γνωστό) της φιλοξενίας 
καθώς και τα στοιχεία του δικαιούχου (αναγράφονται 
ονοματεπώνυμο, στοιχεία αστυνομικής ταυτότητας, τη¬ 
λέφωνο του δικαιούχου). 

Γ ια το δεύτερο τρίμηνο: 

1. Σε περίπτωση επιδότησης ενοικίου: 

α) Φωτοτυπία του μισθωτηρίου συμβολαίου της κα¬ 
τοικίας την οποία ενοικιάζει ο αϊτών και υπεύθυνη δή¬ 
λωση του άρθρου 8 του ν. 1599/1986 στην οποία ο εν¬ 
διαφερόμενος βεβαιώνει την ακρίβεια των δηλούμενων 
στοιχείων και απόδειξη ηλεκτρονικής υποβολής αυτού 
στο σύστημα της Γ ενικής Γ ραμματείας Πληροφοριακών 
Συστημάτων. 

β) Νόμιμη απόδειξη καταβολής ενοικίου του προηγού¬ 
μενου τριμήνου. 

2. Σε περίπτωση επιδότησης συγκατοίκησης: 

Υπεύθυνες δηλώσεις του δικαιούχου και του ατόμου 

που τον φιλοξενεί όπου θα δηλώνεται ότι συνεχίζεται 
η φιλοξενία και τυχόν στοιχεία αλλαγής σχετικά με τη 
φιλοξενία. 

Γ ια τα επόμενα τρίμηνα: 

Νόμιμη απόδειξη καταβολής ενοικίου του προηγού¬ 
μενου τριμήνου ή Υπεύθυνες δηλώσεις του δικαιούχου 
και του ατόμου που τον φιλοξενεί όπου θα δηλώνεται 
ότι συνεχίζεται η φιλοξενία και τυχόν στοιχεία αλλαγής 
σχετικά με τη φιλοξενία. 

Δ2. Γ ια τους ενοικιαστές των κατοικιών που υπέστη¬ 
σαν βλάβη: 

Γ ια το πρώτο τρίμηνο: 

1. Πρωτόκολλο Αυτοψίας Επικίνδυνα Ετοιμόρροπου 
Κτίσματος ή Δελτίο Επανελέγχου που έχει συνταχθεί 
από Μηχανικούς της Γ.Γ.Δ.Ε./ΥΠ.Υ.ΜΕ.ΔΙ. και από το 
οποίο προκύπτει ότι ο αϊτών είναι άστεγος. 

2. Αντίγραφο της φορολογικής δήλωσης του οικο¬ 
νομικού έτους 2013 (έντυπο Ε1) και των εντύπων (Ε2), 
(Ε9) καθώς και υπεύθυνη δήλωση του άρθρου 8 του 

Ν.1599/1986 στην οποία θα βεβαιώνεται η ακρίβεια των 
δηλούμενων στοιχείων των Ε1, Ε2 και Ε9. 

3. Φωτοτυπία του μισθωτηρίου συμβολαίου της πλη- 
γείσας κατοικίας την οποία ενοίκιαζε ο αϊτών μέχρι 
την ημέρα του σεισμού και υπεύθυνη δήλωση του άρ¬ 
θρου 8 του ν. 1599/1986 στην οποία ο ενδιαφερόμενος 
βεβαιώνει την ακρίβεια των δηλούμενων στοιχείων και 
απόδειξη ηλεκτρονικής υποβολής αυτού στο σύστημα 
της Γενικής Γραμματείας Πληροφοριακών Συστημάτων 
(εφόσον υπάρχει). 

4. Υπεύθυνη δήλωση στην οποία θα δηλώνεται ότι: 

• η κατοικία που υπέστη ζημιές είναι η μόνιμη κατοικία 
του στην οποία κατοικεί ως ενοικιαστής, καθώς και ο 
αριθμός των μελών της οικογένειας που διέμεναν μόνιμα 
στην πληγείσα κατοικία την ημέρα του σεισμού. 

• δε διαθέτει στην Περιφερειακή Ενότητα που βρίσκε¬ 
ται το πληγέν κτίσμα άλλη κενή ιδιόκτητη κατοικία, που 
να καλύπτει τις στεγαστικές του ανάγκες. 

• δεν του έχει χορηγηθεί λυόμενος οικίσκος ή του 
έχει χορηγηθεί και τον έχει παραδώσει. 

• για την προσωρινή διαμονή του από.(ημερο¬ 

μηνία έναρξης της φιλοξενίας) φιλοξενείται στην κα¬ 
τοικία του.(αναφέρεται ονοματεπώνυμο, στοιχεία 

αστυνομικής ταυτότητας, διεύθυνση και τηλέφωνο του 
φιλικού ή συγγενικού προσώπου στο οποίο φιλοξενείται) 
στην οποία δεν έχει πλήρη ή ψιλή κυριότητα ή επικαρπία 
ή συγκυριότητα. 

5. Υπεύθυνη δήλωση του φιλικού ή συγγενικού προσώ¬ 
που στο οποίο διαμένει προσωρινά ο δικαιούχος στην 
οποία θα δηλώνεται η ημερομηνία έναρξης και το χρο¬ 
νικό διάστημα (εφόσον είναι γνωστό) της φιλοξενίας 
καθώς και τα στοιχεία του δικαιούχου (αναγράφονται 
ονοματεπώνυμο, στοιχεία αστυνομικής ταυτότητας, τη¬ 
λέφωνο του δικαιούχου). 

Για το δεύτερο τρίμηνο: 

1. Σε περίπτωση επιδότησης ενοικίου: 

α) Φωτοτυπία του μισθωτηρίου συμβολαίου της κα¬ 
τοικίας την οποία ενοικιάζει ο αϊτών και υπεύθυνη δή¬ 
λωση του άρθρου 8 του ν. 1599/1986 στην οποία ο εν¬ 
διαφερόμενος βεβαιώνει την ακρίβεια των δηλούμενων 
στοιχείων και απόδειξη ηλεκτρονικής υποβολής αυτού 
στο σύστημα της Γ ενικής Γ ραμματείας Πληροφοριακών 
Συστημάτων. 

β) Νόμιμη απόδειξη καταβολής ενοικίου του προηγού¬ 
μενου τριμήνου. 


2. Σε περίπτωση επιδότησης συγκατοίκησης: 

Υπεύθυνες δηλώσεις του δικαιούχου και του ατόμου 
που τον φιλοξενεί όπου θα δηλώνεται ότι συνεχίζεται 
η φιλοξενία και τυχόν στοιχεία αλλαγής σχετικά με τη 
φιλοξενία. 

Ε. ΚΑΛΥΨΗ ΔΑΠΑΝΗΣ 

Από τις διατάξεις της Απόφασης αυτής προκαλείται 
δαπάνη περίπου € 6.090.000 και θα καλυφθεί από το 
Πρόγραμμα Δημοσίων Επενδύσεων της ΣΑΕ 069. 

Το Υπουργείο Ανάπτυξης και Ανταγωνιστικότητας θα 
εντάξει νέο ενάριθμο έργο στη ΣΑΕ 069 για την κάλυψη 
της δαπάνης. 

ΣΤ. ΚΑΤΑΡΓΗΣΗ ΑΠΟΦΑΣΗΣ 

Καταργείται η με αρ. πρωτ. 5656/Α36/15.11.2013 (Φ.Ε.Κ. 
3052/Β/2.12.2013) Κοινή Απόφαση των Υπουργών Οικο¬ 
νομικών, Ανάπτυξης και Ανταγωνιστικότητας και Υπο¬ 
δομών, Μεταφορών και Δικτύων με θέμα «Επιδότηση 
ενοικίου για την κάλυψη δαπανών στέγασης κατοίκων 
περιοχών των Περιφερειακών Ενοτήτων Φθιώτιδας και 
Φωκίδας που επλήγησαν από το σεισμό της 7ης Αυ- 
γούστου 2013» 

Στις περιπτώσεις που έχει εκδοθεί απόφαση χορήγη¬ 
σης επιδότησης ενοικίου σε δικαιούχο βάσει της προα- 
ναφερόμενης καταργούμενης απόφασης, η επιδότηση 
ενοικίου εφόσον δεν έχει χορηγηθεί, αναπροσαρμόζεται 
σύμφωνα με την παρούσα απόφαση ενώ ο δικαιούχος 
έχει το δικαίωμα μετατροπής της επιδότησης ενοικίου 
σε επιδότηση συγκατοίκησης. 

Στις περιπτώσεις αιτήσεων για επιδότηση ενοικίου 
που έχουν υποβληθεί βάσει της προαναφερόμενης κα- 
ταργούμενης απόφασης, η επιδότηση θα χορηγείται 
σύμφωνα με όσα ορίζονται στην παρούσα απόφαση. 

Η Απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα 11 Φεβρουάριου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-παϊΙ: ννβόπΐ35ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02002961 102140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































